Κέικ λεμόνι (βίντεο)
Μια υπέροχη συνταγή για μαλακό κέικ λεμόνι με γλάσο. Το μυστικό; Αλείφουμε το κέικ με σιρόπι για να μείνει φρέσκο και για να ισορροπήσουμε την οξύτητα του λεμονιού.
5 μεγάλα αυγά, 330 γρ. ζάχαρη, 140 γρ. κρέμα γάλακτος 35% λιπαρά, 260 γρ. αλεύρι για όλες τις χρήσεις, 1 κουτ. γλυκού μπέικιν πάουντερ, 100 γρ. βούτυρο αγελάδας, λιωμένο (αλλά όχι καυτό), ξύσμα από 2 λεμόνια, ξύσμα από 1 λάιμ, 100 γρ. νερό, 100 γρ. χυμός λεμονιού, 150 γρ. ζάχαρη, 120 γρ. άχνη ζάχαρη + λίγη ακόμα αν χρειαστεί, 20 γρ. χυμός λεμονιού, ξύσμα από 1 λάιμ για γαρνίρισμα
Προθερμαίνουμε τον φούρνο στους 160°C.Βουτυρώνουμε και αλευρώνουμε μια μακρόστενη φόρμα για κέικ.Σε ένα βαθύ μπολ σπάμε τα αυγά, προσθέτουμε τη ζάχαρη και ανακατεύουμε με συρμα.Προσθέτουμε την κρέμα γάλακτος και το ξύσμα λεμονιών και λάιμ και ανακατεύουμε ξανά.Κοσκινίζουμε μέσα στο μπολ το αλεύρι μαζί με το μπέικιν πάουντερ και συνεχίζουμε το ανακάτεμα.Τέλος προσθέτουμε το λιωμένο βούτυρο και ανακατεύουμε ξανά μέχρι να ενσωματωθεί στο μείγμα και να γίνει ένας πηχτός, λείος και ομοιογενής χυλός.Aδειάζουμε στη φόρμα.Ένα ωραίο κόλπο που μπορούμε να κάνουμε σε αυτό το σημείο, για να κάνει όμορφη διόγκωση το κέικ και να μην φουσκώσει και «σκάσει» άτσαλα η επιφάνειά του στο ψήσιμο είναι το εξής: κόβουμε μία λεπτή φέτα από κρύο βούτυρο πάχους περίπου 1 εκ. κι αυτή την κόβουμε έπειτα σε ράβδους πάλι ανά 1 εκ. Τοποθετούμε τις ράβδους στην επιφάνεια του χυλού του κέικ, τη μία μετά την άλλη φτιάχνοντας μια ενιαία γραμμή στο κέντρο και κατά μήκος του κέικ. Θα χρειαστούν περίπου 3 τέτοιες ράβδοι για να καλύψουμε όλο το μήκος, αναλόγως βέβαια και της φόρμας. Θα πρέπει όμως να προσέξουμε να τις βάλουμε στην ευθεία τη μία μετά την άλλη.Ψήνουμε στον προθερμασμένο φούρνο για 45 λεπτά.Δοκιμάζουμε αν ψήθηκε βυθίζοντας στο κέντρο ένα λεπτό μαχαίρι ή μια οδοντογλυφίδα: θα πρέπει να βγει στεγνό, χωρίς υπολείμματα νωπής ζύμης, διαφορετικά ψήνουμε λίγο ακόμα.Μόλις είναι έτοιμο, το βγάζουμε, περιμένουμε περίπου 10 λεπτά και το ξεφορμάρουμε.Σε μια κατσαρόλα που έχουμε τοποθετήσει σε δυνατή φωτιά βάζουμε όλα τα υλικά.Αφήνουμε να βράσουν χωρίς να ανακατέψουμε. Μόλις αρχίσει ο βρασμός αποσύρουμε από τη φωτιά.Με ένα πινέλο αλείφουμε το χλιαρό κέικ με το ζεστό σιρόπι περνώντας το δύο φορές από όλες τις πλευρές.Αφήνουμε το κέικ να κρυώσει (περίπου 1 ώρα).Σε ένα μπολ ανακατεύουμε την άχνη με το χυμό με ένα σύρμα μέχρι να γίνει ένα παχύρρευστο λευκό γλάσο. Αν είναι πολύ νερουλό, προσθέτουμε επιπλέον άχνη και ανακατεύουμε ξανά.Περιχύνουμε το κέικ με το γλάσο.Σκορπάμε σε όλη την επιφάνεια το ξύσμα λάιμ.
Αλεύρι (ζύμες),Λάιμ,Λεμόνι